గోపనపల్లి (శేరిలింగంపల్లి)

గోపనపల్లి, తెలంగాణ రాష్ట్ర రాజధాని హైదరాబాదులోని ఒక పొరుగు ప్రాంతం. ఈ ప్రాంతం రంగారెడ్డి జిల్లా శేరిలింగంపల్లి మండలం పరిధిలోకి వస్తుంది. హైదరాబాదు మహానగరపాలక సంస్థలోని 104వ వార్డు నంబరులో ఉంది.

 జిల్లాల పునర్వ్యవస్థీకరణలో 
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

 సమీప ప్రాంతాలు 

తారానగర్

భారత్ హెవీ ఎలక్ట్రికల్స్ లిమిటెడ్

చందానగర్

కొండాపూర్

ఇందిరానగర్

 ప్రజా రవాణా 
తెలంగాణ రాష్ట్ర రోడ్డు రవాణా సంస్థ ఆధ్వర్యంలో గోపనపల్లి నుండి గచ్చిబౌలి, సికింద్రాబాద్, లింగంపల్లి, మెహదీపట్నం, హైదరాబాదు విశ్వవిద్యాలయం, కోఠి మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని లింగంపల్లి, చందానగర్ ప్రాంతాలలో ఎంఎంటిఎస్ రైల్వే స్టేషన్లు ఉన్నాయి.

 ప్రార్థనా మందిరాలు 

 కనకదుర్గ దేవాలయం
 షిర్డీ సాయిబాబా దేవాలయం
 మసీదు-ఈ-అమీనా కలీమి
 మసీదు ఇ హఫీజియా

 బ్రాహ్మణ సదన భవనం 
గోపన్‌పల్లి గ్రామంలో 6 ఎకరాల 10 గుంటల స్థలంలో నిర్మించిన విప్రహిత బ్రాహ్మణ సదనం భవనాన్ని 2023, మే 31న ముఖ్యమంత్రి కల్వకుంట్ల చంద్రశేఖర్‌రావు ప్రారంభించాడు. బ్రాహ్మణ సమాజ విస్తృత ప్రయోజనాలను దృష్టిలో ఉంచుకొని ఈ భవనంలో 12 నిర్మాణాలను చేపట్టారు. మూడంతస్థుల్లో ఉన్న ఈ భవనంలో కల్యాణ మండపం, సమాచార కేంద్రం, పీఠాధిపతుల, ధర్మాచార్యుల సదనం, గ్రంథాలయం (ఆధ్యాత్మిక గ్రంథాలు, వేదాలు, ఉపనిషత్తులు, పురాణాల వంటి సాహిత్య పుస్తకాలు) ఏర్పాటుచేశారు. ఈ ప్రారంభోత్స‌వ కార్య‌క్రమంలో విద్యాశాఖామంత్రి స‌బితా ఇంద్రారెడ్డి, చేవెళ్ళ ఎంపీ జి. రంజిత్ రెడ్డి, ఎమ్మెల్సీ సుర‌భి వాణిదేవీ, జీహెచ్ఎంసీ మేయ‌ర్ గ‌ద్వాల్ విజ‌య‌ల‌క్ష్మి, ప్ర‌భుత్వ స‌ల‌హాదారు కె.వి. ర‌మ‌ణాచారి, ప్రభుత్వ కార్యదర్శి శాంతి కుమారి, పీఠాధిప‌తులు, పండితులు పాల్గొన్నారు. ఈ బ్రాహ్మణ సదనం భవనానికి 2017, జూన్‌ 5న పురపాలక, పట్టణాభివృద్ధిశాఖ మంత్రి కల్వకుంట్ల తారక రామారావు శంకుస్థాపన చేశాడు.

 మూలాలు 

ఇతర లింకులు

వర్గం:హైదరాబాదులోని ప్రాంతాలు
వర్గం:Coordinates on Wikidata